Hishom ibn Urva. Hishom ibn Urva (; ) — atoqli hadis roviyi. Hishom ibn Urva hijriy 61-yilda (milodiy 680) Madinada tugʻilgan. Otasi Zubayr ibn Avvom va Asmo binti Abu Bakrning oʻgʻli, onasi esa nomaʼlum joriyalardan boʻlgan. Hishom Fotima binti Munzirga uyalangan va ularning Zubayr, Urva va Muhammad ismli farzandlari boʻlgan. Hishom ibn Urva ishonchli va qatʼiy, hadislari koʻp, obroʻli roviylardan deb taʼriflanadi. U otasi Urva, xotini Fotima hamda Vahb ibn Kaysonlardan hadislar rivoyat qilgan. Uning shogirdlari orasida Molik ibn Anas ham bor edi. Muhammad ibn Umar al-Voqidiy Hishomdan hadislar tinglagan. Hishom vafot etganida al-Voqidiy atigi 16 yoshda boʻlgan. Yaʼqub ibn Shayba Hishomni Iroqqa koʻchib oʻtgandan keyin ishonchsiz hadislar rivoyat qilgan deya taʼriflaydi. Zahabiyning soʻzlariga koʻra, Hishomning xotirasi qarilik tufayli pasayib ketgan. Hishom ibn Urva hijriy 146-yilda (milodiy 763) Bagʻdodda vafot etgan.